Video Un cargou din Hong Kong a dărâmat în lanţ mai multe macarale dintr-un port la Marea Neagră, după ce a ratat amararea
Data publicării:
Un cargou a intrat în coliziune, în weekend, cu o macara, în portul turcesc Evyap, de la marea Neagră, în timp ce încerca să amareze și a ratat manevra. Coliziunea a provocat dărâmarea în lanţ a mai multor macarale grele.
Această coliziune impresionantă a fost filmată de către martori şi postată masiv pe reţele de socializare.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Cargoul este surprins în timp ce se apropie de chei şi loveşte o macara, care cade şi antrenează un efect de domino.
Presa turcă scrie că uriaşul portcontainer implicat în incident venea de la Hong Kong şi are o mărime impresionantă de 368 de metri lungime, potrivit News.ro.
Guvernatorul local a anunţat că incidentul nu s-a soldat cu răniţi şi că nu a cauzat "nicio poluare a mediului".
Echipe medicale şi pompieri au fost trimise la faţa locului.
Potrivit unui comunicat al Direcţiei Generale a Afacerilor Maritime, o anchetă a fost deschisă în vederea stabilirii condiţiilor accidentului.